lflage/wiki-talks huggingface dataset:
Беседа:Глобална система за позициониране

message: В секцията Грешка в часовниците чета „Всяка неточност от 10 наносекунди води до грешка в измерването на разстоянието до спътника с около 3 метра“, а малко след това - „грешките в часовниците не могат да бъдат точно определени и винаги остава отклонение от няколко секунди“. Дали няма някаква грешка в единиците, така въпросното отклонение изглежда огромно. --Спас Колев 15:14, 15 ноември 2005 (UTC)
replies: text: Прав си. Във второто изречение трябва да става дума за наносекунди, а не за секунди. Ще го поправя. Явно съм спал, докато съм писал до късно  Благодаря. --ikonact 19:11, 15 ноември 2005 (UTC)
thread_title:  Грешка в часовниците 

message: but, is there a database of tracks for Bulgarian mountains? I would like to find and/or add some tracks, mostly for Rila and Pirin. Or any Bulgarian forum or mailing list about it...
Thanks,
Срђан Весић 21:56, 1 юни 2006 (UTC)
replies: text: : the site for you is []
thread_title:  Sorry for English... 

message: Избрана статия без нито един посочен източник. Николов 22:19, 15 април 2008 (UTC)
replies: text: Уикипедия:Избрани статии/Предложения за отстраняване. --Спас Колев 13:26, 16 април 2008 (UTC)

text: Съгласен съм, че статията няма източници. На времето изискванията към избраните статии не бяха толкова големи  За мен повечето неща са очевидни и не се нуждаят от такива. Ако може някой да мине през статията и да насложи шаблона за източници там, където смята, че е необходимо, аз ще ги добавя в последствие. Благодаря --ikonact 13:32, 5 юли 2008 (UTC)
thread_title:  Източници 

message: Статията почти не е променяна от избирането си преди 13 година, а обектът е динамично развиващ се. Освен това не отговаря на сегашните критерии за проверимост. Мисля, че в този вид трябва да се извади от списъка на избраните статии. --Спас Колев (беседа) 13:14, 26 август 2019 (UTC)
replies: text: отстраняване--Ket (беседа) 09:43, 28 август 2019 (UTC)
Пускам я за гласуване: Уикипедия:Избрани статии/Предложения за отстраняване/Глобална система за позициониране. --Спас Колев (беседа) 10:28, 9 септември 2019 (UTC)
thread_title:  Отстраняване от Избрани статии
Беседа:Арахна

message: „Арахна изобразила сцени от живота на боговете -любовните похождения на Зевс (с Леда, Даная, Европа, Дионис и Посейдон.“ — това как трябва да се тълкува, като „Арахна изобразила сцени от живота на боговете — любовните похождения на Зевс с Посейдон, Дионис, Леда, Даная и Европа .“ ли? Не съм запознат с митологията, но това изречение не ми изглежда наред. --Webkid 12:50, 18 ноември 2005 (UTC)
replies: text: Пропуснала съм скобката след Европа!:)--Darsie 13:31, 18 ноември 2005 (UTC)
thread_title:  Двусмисленост?
Беседа:Тамплиери

message: Имам предвид "Светата кръв и светият Граал". Доколкото знам, книгата се основава на спекулации и доказана фалшификация. Вижте в англоезичната Уикипедия начина по който е организирана информацията за   митовете около тамплиерите.
Освен това, части от текста са доста противоречиви и несвързани. Правилно ли съм разбрал, че е превеждано от руски?
--Daggerstab 13:11, 18 ноември 2005 (UTC)
replies: text: Статията я писах основно аз! Основен източник е англ. версия, книгата "100 велики съкровища" и разни други интернет източници (нямам точен спомен за руски). Книгата е само спомената. Ако нещо те притеснява, редактирай смело!--Darsie 13:16, 18 ноември 2005 (UTC)
replies: text: : Darsiе, статиите за ордените се намират тежко. В статята за тамплиерите (темплиери - понякога, по-правилно ми сее струва, а и Ти така пишеш понякога), би трябвало да бъде: "Владенията на тамплиерите трябвало да бъдат предадени на йоанитите - виж (Малтийски орден)." Така, понеже "малтийци" не е равнозначно с "Орден на малтийските рицари". Ако си го направила вече, извинявай :-)
thread_title: Съмнителни източници

message: Намерих че тази статия се дублира с Орден на бедните рицари на Иисус от Соломоновия храм, трябва да се обединят. --Ема 14:07, 18 ноември 2005 (UTC)
replies: text: Ако Daggerstab е на вълна "тамплиери" и иска, може да го направи. Ако не- ще се заема като ми остане време.--Darsie 14:14, 18 ноември 2005 (UTC)
thread_title:  Дублиране на статии. 

message: Статията е прекръстена на Тамплиери, а вътре в нея пише за Орденът на Тамплиерите. Прави ли се разлика между Тамплиери и Тамплиерски орден? Защото това се две различни неща.--Чигот (беседа) 13:02, 2 октомври 2013 (UTC)
replies: text: Каква е разликата? --Спас Колев (беседа) 12:40, 3 октомври 2013 (UTC)
replies: text: :Тамплиери се наричат членуващите братя, а това в което членуват се нарича Орден на тамплиерите, това е по-коректното заглавие за тази статия.--Чигот (беседа) 16:27, 3 октомври 2013 (UTC)
replies: text: :: Да, така е. Мисълта ми е, че няма нужда от две отделни статии. --Спас Колев (беседа) 09:48, 4 октомври 2013 (UTC)
replies: text: :::Абсолютно. Тамплиери може да пренасочва към статията за ордена.--Чигот (беседа) 12:10, 4 октомври 2013 (UTC)
thread_title:  Тамплиерски орден или Тамплиери
Категория беседа:Американски политици

message: Според мен тази категория е именувана погрешно. Само защото на английски една страна заема два континента още не е причина българската Уикипедия да прави същото. -- Златко 19:01, 18 ноември 2005 (UTC)
replies: text: А какво име предлагаш? --Webkid 23:00, 18 ноември 2005 (UTC)
thread_title:  Име
Беседа:ReactOS

message: Търсене на част от текста ("вместо на воденето на безкрайни и безмислени спорове") в Google дава страница на ТУ. Не успявам да отворя нито нея, нито кешираното копие на Google, но от резултата на търсенето се вижда, че е текста е еднакъв. Изтривам го съгласно политиката за некопиране на информация от други страници в интернет без изрично разрешение. -- Златко 10:08, 20 ноември 2005 (UTC)
replies: text: :И аз забелязвам че е копирана от един сайт, но тъй като се говори за отворен код, може и статията да е била свободна от авторски права. Само това ме спира да я изтрия. Ще я предлажа за изтриване. --Ема 10:55, 20 ноември 2005 (UTC)
replies: text: ::Сайта нещо не ще, та презумпцията за невинност е неприложима. Изтрих текста, но оставям статията като мъниче - има какво да остане и има между-уикита за доразвитие. -- Златко 11:18, 20 ноември 2005 (UTC)

text: Въпросният сайт е тук, но и при мен не се отваря. Обаче в текста е имало лиценза GPL, което предполагам е лицензът на текста (след критиката на GFDL от Дебиан, много от документацията си остава GPL), а тук текстовете са с лиценз GFDL, така че май не може да се ползва. --Петко 11:43, 20 ноември 2005 (UTC)
replies: text: : Видях, че огромната част от текста е самия GPL, но "авторските права на превода" (в края на текста) са сериозна причина да го махна. "Разпространението на точни копия" е малко срещу GFDL и аз считам, че такъв текст трябва да си седи на външна страница и ние само да го сочим. На теб ти се иска да беше ГПЛ, но аз го тълкувам като добавяне само защото ReactOS e ГПЛ. Докато не видим оригиналния текст не можем да бъдем 100% сигурни. -- Златко 12:07, 20 ноември 2005 (UTC)
replies: text: :: Не съм казал, че ми се иска: GPL и GFDL са несъвместими 'за текстове' тука. А ако оригиналът е бил GPL, добавянето на изискване 'точни копия' за превода го нарушава. При ГФДЛ не е забранено ('invariant sections'), обаче в Уикипедия не се приемат такива 'непроменяеми раздели', което също не помага. Съгласен съм, че може да се сложи препратка. --Петко 12:15, 20 ноември 2005 (UTC)
thread_title:  Изтриване на текст
Беседа:Евтимий Български

message: за какво става дума тука? --Cryout
replies: text: Благодаря, че я забеляза. Ако видиш подобни писания, моля те да ги отбелязваш на Уикипедия:Страници за изтриване#Бързо изтриване. Поздрави, --5ko (Петко) 14:36, 20 ноември 2005 (UTC)

message: "Наклеветен, че държи в килията си някакво съкровище на български царе, византийския император Иоан V Палеолог, Евтимий макар и невинен бил заточен на остров Лимиос."
С това изречение нещо не е наред, но не знам как трябва да бъде. --85.180.71.27 17:23, 26 януари 2006 (UTC)
Би трябвало да стане "Византийският император Иоан V Палеолог заточава Евтимий на остров Лимиос (НЕ Е ЛИ ЛИМНОС?), след като той е наклеветен, че държи в килията си някакво съкровище на български царе". Наклеветяването предполага невярност на обвинението, иначе щеше да бъде "издаден". --Vladko 02:23, 5 май 2007 (UTC)
thread_title:  Неясно 

message: Аз също съм против да се трие Евтимий (български партриарх). В църквата се слага след името на даден владика неговата епархия. Затова Евтимий се нарича Търновски, но като патриарх, трябва да бъде както останалите патриарси (български патриарх). По тази логика трябва да стане Максим Софийски, вместо Максим (български патриарх). --Svik 16:43, 10 ноември 2007 (UTC)
replies: text: Не забравяй, че по това време съществува още една българска църква и това е Охридската архиепископия... А да не гожорим, че през средновековието националната принадлежност на църквата не се е определяла от това в коя държава е.--Пакко 19:48, 11 ноември 2007 (UTC)
replies: text: : Дори и да има две архиепископии, има един български патриарх. Той е бил или в Преслав, или в Търново, или в Охрид. Ето какво пише за Охридската архиепископия: "Охридските архиепископи като продължители на всепризнатите канонически права продължават да се наричат понякога по традиция патриарси." Но българският патриарх винаги е бил един. По времето на Самуил, когато патриаршията е била изместена в Охрид, там всъщност е била българската столица. Така че всеки един патриарх от Охрид трябва да е също Името (български патриарх) по логиката, която изведох по-горе. Тоест твоето мнение за мен само потвърждава правотата на моята позиция. Не упорствай излишно, просто защото така си решил. Поздрави --Svik 21:26, 11 ноември 2007 (UTC)

text: И аз съм за заглавието Евтимий (български патриарх). Прилага се най-високата титла. Евтимий Търновски ще пренасочва натам, който читател го търси, ще го намери. --Петко 22:07, 11 ноември 2007 (UTC)
мистическо течение в православното християнство, според което при усилена молитва и вглъбяване, вярващият може да постигне единение с Бог.--Предният неподписан коментар е направен от анонимен потребител с адрес 95.42.164.79 (беседа • приноси) 12:28, 3 февруари 2010 (проверка).
thread_title: Изтриването
Беседа:Ейбрахам Линкълн

message: Ейбрахъм или Ейбрахам? Някак странно е заглавието да е едно, а името в статията друго. Не съм го срещал до сега с "ъ".--PrinceYuki 17:34, 21 ноември 2005 (UTC)
replies: text: Мисля забележката за напълно удачна и приветсвам подобна промяна. Стига да ми намалеят служебните задъжения ще се заема.--Velislav N. Dramov 11:30, 24 ноември 2005 (UTC)
replies: text: : Аз пък съм твърдо за вариантът "Ейбрахам" - виж Беседа:Андрю Джонсън. Би било добре да се премести цялата статия на това заглавие, но за съжаление това става трудно, след като вече има пренасочваща. --Christomir 00:17, 11 януари 2006 (UTC)
replies: text: :: Аз също. Дори съм за Абрахам Линкълн, защото се среща най-често и е утвърдено като Джордж Вашингтон. --Емил Петков 10:15, 30 януари 2006 (UTC)
replies: text: ::: Ех, сега ако имаше как и Ендрю Джонсън да се премести на Андрю Джонсън...  --Christomir 01:17, 1 февруари 2006 (UTC)
replies: text: :::: Не е невъзможно - има У:СИ и У:ЗА. -- Златко ± (беседа) 01:25, 1 февруари 2006 (UTC)
replies: text: ::::: Знам, бе, знам... Ама просто ми е малко съвестно все да тормозя админите.LOL --Christomir 07:57, 1 февруари 2006 (UTC)
replies: text: :::::: Ти оправи текста, пък аз ще се изтормозя с преместването . --Спас Колев 08:06, 1 февруари 2006 (UTC)
thread_title:  Ейбрахъм или Ейбрахам
Беседа:Честна употреба

message: Моля, вмъкнете информация за ролята на честната употреба или нейна алтернатива в българското законодателство.
Смятам, че това е доста важно за нас, пишещите за българска аудитория.
Благодаря предварително
--cryout 00:50, 23 ноември 2005 (UTC)

message: В българското законодателство за fair use май се използва термина "Свободно използване без заплащане на възнаграждение" . 2) Вместно честна може би е по-добре справедлива. На ru използват добросъвестна. --V111P (беседа) 12:37, 30 май 2006 (UTC)
replies: text: Всъщност по-точният термин от нашето законодателство е "Свободно използване без заплащане на възнаграждение и без съгласието на носителя на авторското право", защото ако не се уточни последното излиза, че не плащаме, но може и да сме получили разрешение. Малко дългичко обаче идва като се конкретизира. А и на :en:fair use не виждам да пише каквото и да е за възнаграждение. --Webkid→Беседа 15:04, 30 май 2006 (UTC)
thread_title:  Fair use в България и на български
Беседа:Лютви Местан

message: Ха сега как се казва този човек?? Имам спомени, че по вестниците го пишеха Лютфи. Противоречието:
Лютви:
* Народно събрание - и в двата лагера 
* ТВ Европа
* Български дипломатически преглед
* Медиапул - и в двата лагера 
* ВМРО
* pravoslavieto.com - и в двата лагера 
Лютфи:
* ДПС
* Народно събрание - и в двата лагера
* news.bg
* Медиапул - и в двата лагера
* pravoslavieto.com - и в двата лагера
* БГ радио
На някой да му ясно какво пише в ЕСГРАОН (кръщелното свидетелство) или в масивите на МВР (личната карта) на г-н Местан ? -- Златко ± (беседа) 20:14, 23 ноември 2005 (UTC)
replies: text: Засега добавих и второто; ако разберем как е правилно, ще го оправим/преместим. --Петко 08:34, 24 ноември 2005 (UTC)
Може да добавим към светлата му биография че е бил и агент на държавна сигурност повреме на комунизма.
thread_title:  Лютфи или Лютви
Беседа:Арнаути

message: Дали не е добре да се текстът да влезе в Албанци? --Спас Колев 13:59, 24 ноември 2005 (UTC)
replies: text: :Не е походящо, защото думата е означавала също така "планинци" или "чужденци". Чух да се твърди че и македонски преселници са наричани "арнаути". --Ема 15:37, 24 ноември 2005 (UTC)
replies: text: :: По същата логика на българите им викат "татари" на някои места. Това беше някаква литературна фигура, но не й знам името . --Спас Колев 16:27, 24 ноември 2005 (UTC)
replies: text: :::Разградското с. Пороище се е казвало още Арбанаси и Арнауткьой, но не е било заселено с албанци. --Ема 17:14, 24 ноември 2005 (UTC)
replies: text: ::::Виж тази препратка -  "...Наред с това название започва да се употребява и етнонимът Арнаутлук. Той се възприема от турците под влияние на простонародното гръцко название Арбанитис. Заедно с това изчезва напълно името Кутмичевица...." Трябва да се види какво означава на гръцки Арбанитис и Арнаутлук на турски. За съжаление не знам нито единия, нито другия език.
replies: text: :::::Още един цитат пак от там: "В следващите страници проф. Милетич разглежда фонетичните собености на бобощичанския говор. За целта той използва не само писмото на бобощичани до                екзарх Антим I, но и на говора на група бежанци от Западна Македония, наречена от българското население "арнаути", но принадлежащи към македонските българи и заселили се в Айдемир близо до град Силистра." --Ема 17:44, 24 ноември 2005 (UTC)

text: :::: Arnavatluk = tursk. Албания; арнавут = албанец. Статията съм я писал аз, разбира се - няма проблеми - преместете в "Албанци :-)
Според мен, вярно е, както че за "арнаути" са били приемани етнически албанци, така и неалбанци. Някои автори като Димитър Яранов и други потвърждават, че името "арнаут" е било използвано не само за етнически албанци, а и за българи, преселили се от Македония и дн. Албания (т.е. от Арнаутлука) в други български краища. Неслучайно на много места в България има фамилии Арнаудови, което не означава непременно, че предците на тези родове са етнически албанци, те просто са дошли от тези райони. Между ХVІ и ХVІІІ век подобни преселвания са факт, който неведнъж е констатиран в литературата.
От друга страна, заедно с българите от контактните райони са се преселвали и етнически арнаути (албанци), предимно християни, което обяснява и наличието на такива чак в Бесарабия (вж. бесарабски българи - История). Последното известно ми изследване по преселването на албанци в Мизия и Тракия е това на Боян Гюзелев от 2003 г. "Албанци в Източните Бакани". През миналата година то беше преведено и на албански и издадено в Тирана. --212.122.161.65 16:36, 25 ноември 2005 (UTC)

text: Добави, моля, горната важна информация в Арнаут. Вече не съм за сливане - добавих и в двете статии препратки, а който търси "арнаут" ще бьде улеснен... 217.237.150
Текстът си е за сливане с албанци откъдето и да го погледнеш.--Мико Ставрев 12:19, 3 август 2006 (UTC)
thread_title:  Сливане с албанци ?
Беседа:Стефан I Български

message: Няма ли да е достатъчно, ако заглавието е само "Стефан I (екзарх)"? Ако по случайност се намери друг (небългарски) екзарх, то той по принцип ще трябва да отстъпи и да бъде "Стефан I (XXX екзарх)". -- Златко ± (беседа) 19:44, 26 ноември 2005 (UTC)
Или може би "Екзарх Стефан I"? -- Златко ± (беседа) 08:05, 27 ноември 2005 (UTC)
replies: text: За мен е все едно. Аналогията е с това, че се прави "Хенри I (Англия)", а не "Хенри I (крал)". Освен това вече имаше неколко човека с "* (български патриарх)". --Спас Колев 13:21, 28 ноември 2005 (UTC)

text: Добре, "Стефан I (България)" ще бъде ли по-информативно? Посочи ми патриарсите и ще искам преименуване и на тях . От това каква е Уикипедията би трябвало по подразбиране да става ясно, а вече за руски, сръбски и др. ще се прави уточнение. Нека имената на статиите да са максимално къси (според мен). Все пак къде свършва "Уикипедия на български" и къде започва "Българска Уикипедия". Поздрави, Златко ± (беседа) 17:05, 16 декември 2005 (UTC)
thread_title:  Предложение за преместване 

message: Intrastan, моля престанете за триете информация подкрепена с относително достоверни източници и да добавяте информация, изразяваща лично отношение, като "очевидно", която обаче не е реферирана по никакъв начин и следователно не е очевидна, тъй като се е случили преди 60 години. Използвайте тази страница за дискусии по въпроси, които Ви се струват важни или спорни. Благодаря. Jingiby (беседа) 18:50, 14 септември 2016 (UTC)
thread_title:  Неконструктивни редакции.
Беседа:Ладожко езеро

message: Междудругото Ладожко езеро е правилно почти колкото и Ладожско, ако не и повече.  "Сравнително често срещано е явлението омонимия при топонимите - т.е. на два различни топографски обекта съответства едно наименование. С. Генерал Тошево, гр. Генерал Тошево; С. Малко Търново, гр. Малко Търново. В много по-редки случаи се среща и синонимия. Егейско море/Бяло море; Велики океан/Тихи океан. В повечето случаи тя е предизвикана от пренасяне на чуждото заглавие и възникване и на преводно съответствие: Бряг на слоновата кост/Кот Д'Ивоар; Източна Индия/Ост Индия. Често срещано явление са вариантите на представяне на топонимите на фонетично и/или графично ниво в преводния език. В този случай говорим за алоними. Ладожко езеро/Ладожско езеро (под влияние на руския суфикс -ск- за образуване на прилагателни);"-От сайта на Славянски университет []. --Darsie 18:06, 27 ноември 2005 (UTC)
Вече ме убедиха, че съм достатъчно стар и съм проспал отпадането на "с"-то в -ск- след "ж" . Така че май трябва да се върне. Като алтернатива може да стане „езеро Ладога“ или само Ладога, но няма да съответства на българския език. -- Златко ± (беседа) 11:38, 4 януари 2006 (UTC)
thread_title: Ладожко езеро
Беседа:Ченстохова

message: Незнайно защо аз съм запомнил името на града като "ЧестоНхова". Дали защото аз бъркам, защото съм слушал неправилно произнасяне, или наистина има повече от един вариант. -- Златко ± (беседа) 21:49, 27 ноември 2005 (UTC)
replies: text: Ами вероятно е било неправилно произнасяне, тъй като в Гугъл нямаше нито една страница за Czestonchowa (ср. Czestochowa. На руски също е Ченстохова. Има само 8 резултата за Честонхова. Всичко това е само от Гугъл, но понякога и той е достатъчен. --Webkid 23:00, 27 ноември 2005 (UTC)
replies: text: : Според мен, най-правилно би било "Честохова". Поздрав. Бојан 23:29, 27 ноември 2005 (UTC)
replies: text: :: Ченстохова е правилното, защото полското ę е специално - произнася се назално, като "ен" - на полски се пише Częstochowa, на руски Ченстохова, на немски Tschenstochau [] :-)
thread_title:  Ченстохова или Честонхова
Беседа:Фернандо Соланас

message: Какво означава „нищ“? --Webkid 16:42, 28 ноември 2005 (UTC)
Не знам тук ли трябва да отговоря, щото съм нова.
"Нищ" е по-стара дума за "беден". "Блажени нищите духом" и прочие в Библията. В моя тълковен речник пише "По-нищ и от просяк". Поздрав!
replies: text: Благодаря! --Webkid 21:15, 28 ноември 2005 (UTC)
thread_title:  Нищ
Беседа:Военна академия на бронетанковите войски

message: Може да е тежко въоръжение. Smartech 00:10, 29 ноември 2005 (UTC)
replies: text: Има и един „маршал бт/в Амазасп Хачатурович Бабаджанян (06.67-05.69)“. Мисля, че почти 100% съм прав. По-скоро ме притеснява дали „Академията е създадена на 13 май 1932 с постановление № 039 на Съвета по труда и отбраната на СССР по заповед на Революционния военен съвет (РВС). Тя се формира като обединение на Факултета по механизация и моторизация към Военна-техническата академия „Ф.Е.Дзерджински“ с Московския автотракторен институт „М.В.Ломоносов“.“ е точно с „На основании постановления Совета Труда и Обороны СССР приказом Реввоенсовета СССР № 039 от 13.05.32 г. на базе факультета механизации и моторизации ВТА имени Дзержинского и Московского автотракторного института имени Ломоносова была образована Военная академия механизации и моторизации РККА.“ --Webkid 00:23, 29 ноември 2005 (UTC)
replies: text: : Съкращенията означават: т/в = танкови войски, бт/в = бронетанкови войски. --Elkost (беседа) 11:13, 8 юли 2013 (UTC)
thread_title:  Т/в
Беседа:Келти

message: Мисля че между келти и гали има разлика. Наследници на галите са само французите, а келти е имало из цяла Европа до Азия. --Ема 16:24, 29 ноември 2005 (UTC)
replies: text: Според „Съвременна българска енциклопедия“, т. 1, „Елпис“, 1993, стр. 540, галите са „жители на древната страна Галия (днешна Франция). Галите са от келтски произход“.--Хари 16:42, 29 ноември 2005 (UTC)
thread_title: Келти и гали
Беседа:Нютон

message: Опавете си формулата! Направете справка с английската уикипедия или хилядите и милиони учебници по физика! Musov (беседа) 19:18, 15 февруари 2017 (UTC)
replies: text: *Всъщност, формулата си беше добре и преди да се намесиш, защото s−2 си е равно на 1/s2. Glagoli (беседа) 20:36, 22 март 2017 (UTC)
thread_title:  Формулата!
Беседа:Магически реализъм

message: Аржентинците са много далеч от магическия реализъм. Бум-ът от 70-те не съвпада с МР. Вярно е, че Хорхе Луис Борхес, Хулио Кортасар, Ернесто Сабато, Мануел Пуиг и сума други представляват важна част от латиноамериканската литература, която завладява Европа. Но у тях няма никакъв фолклор, те са в културно "роднинство" с английската и френската литература и старателно избягват да заприличват на това, което правят колумбиецът Маркес или мексиканецът Фуентес.
replies: text: Като се замисля, прав(а) си. Преписал съм го от английската версия, а тя беше малко недъгава. Впрочем, добре е да се подписваш в беседите, това става автоматично, ако напишеш "--~~~~" в края на текста. Поздрави. --Спас Колев 08:38, 30 ноември 2005 (UTC)
Това горе бях аз! :) Само че още не знаех да се подписвам. Благодаря, Спасе. --Neva 22:47, 4 декември 2005 (UTC)
thread_title:  Борхес и Кортасар